చిత్తూరు: యూపి రాంపూర్ ఎంపి జయప్రద వైయస్సార్ కాంగ్రెసు పార్టీ తరఫున రాజమండ్రి నుండి పోటీ చేసే అవకాశాలు కనిపిస్తున్నాయి. ఆమె చేస్తున్న వ్యాఖ్యలు అలాగే కనిపిస్తున్నాయి. ఆమె తన పుట్టిన రోజు సందర్భంగా ఈ రోజు తిరుమల శ్రీవేంకటేశ్వర స్వామి వారిని దర్శించుకున్నారు. అనంతరం ఆమె మీడియాతో మాట్లాడారు. సమాజ్‌వాది పార్టీ అధ్యక్షుడు, ఉత్తర ప్రదేశ్ మాజీ ముఖ్యమంత్రి ములాయం సింగ్ యాదవ్‌ను తాను తండ్రిలా భావిస్తే ఆయన మాత్రం తనను పార్టీ నుండి తరిమేశారని జయప్రద బుధవారం అన్నారు.
వైయస్సార్ కాంగ్రెసు పార్టీ అధ్యక్షుడు, కడప పార్లమెంటు సభ్యుడు వైయస్ జగన్మోహన్ రెడ్డి పైన వేధింపులను ప్రజలు అందరూ గమనిస్తున్నారని ఆమె చెప్పారు. తాను వచ్చే ఎన్నికల నాటికి రాష్ట్రానికి వస్తానని చెప్పారు. తూర్పు గోదావరి రాజమండ్రి పార్లమెంటు స్థానం నుండి తాను పోటీ చేస్తానని ఆమె ఈ సందర్భంగా చెప్పారు.
ఉత్తర ప్రదేశ్‌లో మహిళలకు ఏమాత్రం రక్షణ లేదన్నారు. పార్లమెంటు సభ్యులకు కూడా అక్కడ ఏమాత్రం రక్షణ లేదని ఆమె ఆవేదన వ్యక్తం చేశారు. తాను తెలుగు సినిమాలలో నటిస్తానని చెప్పారు. మహిళా బిల్లుకు ఏఐసిసి అధ్యక్షురాలు సోనియా గాధీ చిత్తశుద్ధితో ప్రయత్నిస్తుంటే ములాయం, లాలూ ప్రసాద్ యాదవ్ లాంటి వారు అడ్డుకుంటున్నారన్నారు. కాగా, నిన్న ఆమె మాట్లాడుతూ సమస్యలతో సతమతమవుతున్న రాష్ట్రానికి దివంగత వైయస్ రాజశేఖర రెడ్డి లాంటి నేత కావాలని అభిప్రాయపడ్డారు.
సస్యశ్యామలమైన ఆంధ్రప్రదేశ్ కోసం కృషి చేసి అందరిలోను చిరస్థాయిగా నిలిచిన వైయస్ లాంటి నాయకత్వాన్ని ప్రజలు కోరుకుంటున్నారని చెప్పారు. ప్రజా సమస్యలను క్షేత్రస్థాయిలో తెలుసుకునేందుకు జగన్ సోదరి షర్మిల మరో ప్రజా ప్రస్థానం పాదయాత్ర చేయడం అభినందనీయమన్నారు. చాలా రాజకీయ పార్టీల నుండి తనకు ఆహ్వానం ఉన్నా నిత్యం ప్రజా సమస్యల కోసం పోరాటం చేసే పార్టీలో చేరుతానని చెప్పారు.
వైయస్‌కు కితాబివ్వడం, జగన్‌పై వేధింపులనడం అదే సమయంలో రాజమండ్రి నుండే బరిలోకి దిగుతానని చెప్పడం ద్వారా ఆమె వైయస్సార్ కాంగ్రెసు పార్టీ నుండి బరిలోకి దిగే అవకాశాలు కనిపిస్తున్నాయి.
Jayaprada ys jagan rajahmundry ysr congress mulayam singh yadav జయప్రద వైయస్ జగన్ రాజమండ్రి వైయస్సార్ కాంగ్రెసు ములాయం సింగ్ యాదవ్
chitturu: yoopi rampur empi jayaprada vaiyassar congressu party tarafuna rajamandri nundi poty chese avakaasaalu kanipistunnaayi. aame chestunna vyaakhyalu alaage kanipistunnaayi. aame tana puttina roju sandarbhamgaa ee roju tirumala srivenkateshwara swami vaarini darsinchukunnaaru. anantaram aame meediatho matladaru. samajivaadi party adhyakshudu, uttara pradesh maji mukhyamantri mulayam sing yaadavnu taanu tandrila bhaviste aayana maatram tananu party nundi tarimesarani jayaprada budhavaaram annaru.
vaiyassar congressu party adhyakshudu, kadapa paarlamentu sabhyudu vaiyas jaganmohan reddi paina vedhimpulanu prajalu andaruu gamanistunnarani aame cheppaaru. taanu vache ennikala naatiki rashtraniki vastaanani cheppaaru. thoorpu godavari rajamandri paarlamentu sthaanam nundi taanu poty chestaanani aame ee sandarbhamgaa cheppaaru.
uttara pradeshalo mahilalaku ematram rakshana ledannaru. paarlamentu sabhyulaku kuudaa akkada ematram rakshana ledani aame aavedana vyaktam chesaru. taanu telugu cinemaalalo natistaanani cheppaaru. mahila billuku aicc adhyakshuraalu sonia gaadhii chittasuddhito prayatnistunte mulayam, laaluu prasad yadav lanti vaaru addukuntunnaranna. kaga, ninna aame maatlaadutuu samasyalatho satamatamavutunna rashtraniki divangata vaiyas rajasekhara reddi lanti netha kaavaalani abhipraayapaddaaru.
sasyasyaamalamaina andhrapradesh kosam krushi chesi andariloonu chirasthaayigaa nilichina vaiyas lanti naayakatvaanni prajalu korukuntunnarani cheppaaru. praja samasyalanu kshetrasthaayilo telusukunenduku jagan sodari sharmila maro praja prasthaanam paadayaatra cheyadam abhinandaneeyamannaaru. chala rajakeeya paarteela nundi tanaku aahvaanam unna nityam praja samasyala kosam poratam chese paartiiloo cherutanani cheppaaru.
vaiyasku kitabivvadam, jaganpai vedhimpulanadam adhe samayamlo rajamandri nunde bariloki digutaanani cheppadam dwara aame vaiyassar congressu party nundi bariloki dige avakaasaalu kanipistunnaayi.
Jayaprada ys jagan rajahmundry ysr congress mulayam singh yadav jayaprada vaiyas jagan rajamandri vaiyassar congressu mulayam sing yadav